钦定古今图书集成/明伦汇编/氏族典/第060卷 > 徐时进
## 钦定古今图书集成/明伦汇编/氏族典/第060卷 > 徐时进

按《宁波府志》：“时进，字见可，号九瀛。生而颖异，家贫发
愤力学。万历乙未进士，授南京工部主事，榷芜湖。还，
改南职方员外郎，进郎中，出守岳州，调荆州。上计卓
异。丁外艰归，起补惠州，随擢广东副使，监惠潮，疏乞
归。天启改元，起南光禄少卿，寻改太仆少卿，皆不就。
特加大理卿致仕。崇祯壬申卒。”